(Sumber gambar: Facebook Habar Budaya ) Assalamualaikum kakawanan sabaratan. Kayak apa habar? Mudahan sihatan haja samuanya lah. Hari ini ulun handak bakisah tentang piduduk. Sabalumnya, piduduk nang handak ulun kisahakan ne berdasarkan sepengatahuan ulun haja lah sebagai urang awam, lain sebagai ahli budaya atawa ahli agama, hihihi. Napa garang piduduk tuh? Nah, bila ada pian malihat wadah atawa kantungan beisi baras, nyiur, gula habang, hintalu, banang lawan jarum jahit pas urang Banjar beacaraan, itu tu nang ngarannya piduduk. Selain rancak cungul di acara adat, piduduk rancak jua ada bila kakanakan basunat atau bila bayi binian handak ditindik. Ujar urang bahari, piduduk ni syarat nang harus ada bila urang Banjar handak bakagiatan. Harapannya supaya kagiatan nang dilaksanakan ne lancar. Bila kada, bisa kapuhunan. Kapuhunannya ne bisa macam-macam, bisa ada nang pingsan, ada nang garing, ada nang kasurupan, cuaca hatan acara kada bagus, sampai lamba
bjn_Latn